కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
పాక్‌పై ఆ చేదు జ్ఞాపకాన్ని గుర్తుకు తెచ్చిన బుమ్రా
హైదరాబాద్ వన్డేలో తొలి ఓవర్లో వికెట్ తీసిన బుమ్రా మళ్లీ.. చివరి ఓవర్లోనే వికెట్ పడగొట్టాడు. ఈ మ్యాచ్‌లో 60 పరుగులు ఇచ్చుకున్నాడు. ఛాంపియన్స్ ట్రోఫీ ఫైనల్ తర్వాత బుమ్రా ఈ స్థాయిలో పరుగులివ్వడం ఇదే తొలిసారి.
| Updated:
Mar 2, 2019, 06:08PM IST
పాక్‌పై ఆ చేదు జ్ఞాపకాన్ని గుర్తుకు తెచ్చిన బుమ్రా
హైలైట్స్
హైదరాబాద్ వన్డేలో తొలి ఓవర్లో వికెట్ తీసిన బుమ్రా మళ్లీ.. చివరి ఓవర్లోనే వికెట్ పడగొట్టాడు.
ఈ మ్యాచ్‌లో 60 పరుగులు ఇచ్చుకున్నాడు.
ఛాంపియన్స్ ట్రోఫీ ఫైనల్ తర్వాత బుమ్రా ఈ స్థాయిలో పరుగులివ్వడం ఇదే తొలిసారి.
హైదరాబాద్ వేదికగా ఆసీస్‌తో జరిగిన తొలి వన్డేలో జస్ప్రీత్ బుమ్రా రెండు వికెట్లు పడగొట్టాడు. తొలి ఓవర్లో వికెట్ పడగొట్టిన బుమ్రా.. మళ్లీ చివరి ఓవర్లో వికెట్ తీశాడు. భారత్‌కు శుభారంభాన్ని ఇచ్చిన బుమ్రా.. తర్వాత అదే ఊపు కొనసాగించలేకపోయాడు. హైదరాబాద్ వన్డేలో అతడు పది ఓవర్లు బౌలింగ్ చేసి 60 పరుగులిచ్చాడు. గత 29 వన్డేల్లో బుమ్రా ఎక్కువ పరుగులు ఇచ్చిన మ్యాచ్ ఇదే కావడం గమనార్హం. బుమ్రా టార్గెట్‌గా మ్యాక్స్‌వెల్ భారీ షాట్లు ఆడాడు. దీంతో మధ్య ఓవర్లలో ఈ పేసర్ ఎక్కువగా పరుగులిచ్చాడు.
2017 ఛాంపియన్స్ ట్రోఫీ ఫైనల్ తర్వాత బుమ్రా ఎక్కువ పరుగులిచ్చిన మ్యాచ్ ఇదే. ఛాంపియన్స్ ట్రోఫీ ఫైనల్లో బుమ్రా 9 ఓవర్లలోనే 68 రన్స్ ఇచ్చాడు. ఛాంపియన్స్ ట్రోఫీ ఫైనల్లో బుమ్రా పాకిస్థాన్ బ్యాట్స్‌మెన్ ఫకర్ జమాన్‌ను బుమ్రా ఔట్ చేశాడు. కానీ అది నోబాల్‌ కావడంతో సెంచరీతో చెలరేగి పాక్‌కు భారీ స్కోరు అందించాడు. నోబాల్ వేసిన బుమ్రాను అప్పట్లో నెటిజన్లు తెగ ట్రోల్ చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.